PAGE  
6

J e g y z ő k ö n y v

Készült a Bácsalmás Város Önkormányzata Képviselő-testületének 2013. június 13-án, 14 óra 5 perc kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Bailo Amadou, dr. Bakó Mária Lujza, Farkas Zoltán, és dr. Tanács Róbert képviselők (5);

Patocskai Ibolya jegyző, Farkas Zoltánné szociális, egészségügyi és családvédelmi osztályvezető, valamint Hortyiné Lapostyán Katalin mb. gazdasági osztályvezető (3);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt:
Tóth Árpád alpolgármester, Krizsán Mihály, Nagy Gábor és Turcsányi Csaba képviselő (4).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek dr. Bakó Mária Lujza és Farkas Zoltán képviselőket javasolja, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

179/2013. (VI. 13.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete dr. Bakó Mária Lujza és Farkas Zoltán képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirend elfogadását javasolja, majd a javaslatát – más indítvány nem lévén – szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
180/2013. (VI. 13.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2013. június 13-i rendkívüli ülésén a következő napirendi pontokat tárgyalja meg:

1. Bácsalmás Város Önkormányzatának adósságkonszolidációja (1. sz. előterjesztés)
Zárt ülésen:

1.
A Bácsalmási Egészségügyi Szolgáltató Kft. társasági szerződésének módosítása (Z/1. sz. előterjesztés)
II.
Jelen határozat normatív határozat.
1. napirendi pont
Bácsalmás Város Önkormányzatának adósságkonszolidációja

(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy tartalmi döntést most nem kell hozniuk. Az események felgyorsultak, a végleges átvállalásról szóló nyilatkozat aláírására június 28-án kerül sor. A december 31-i állapot szerinti adósságállomány 70 %-át, 570,5 M Ft-ot vállal át az állam, akkori árfolyamon kiszámolva, az előterjesztés szerinti határozati javaslat elfogadását kérik, melynek ismerteti a lényegét. Hozzáteszi, hogy kb. 70 M Ft-ot kell átutalniuk a Magyar Állam részére. Kérdés, észrevétel nem lévén az előterjesztés határozati javaslatának az elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
181/2013. (VI. 13.) Bácsalmás v. öh.

Bácsalmás Város Önkormányzatának 
adósságkonszolidációja 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) Magyarország 2013. évi központi költségvetéséről szóló 2012. évi CCIV. törvény (továbbiakban költségvetési törvény) 72 - 75. §-aiban foglaltakra figyelemmel kinyilvánítja, hogy a költségvetési törvényben írt feltételekkel az adósságállománya Magyar Állam által történő átvállalást igénybe kívánja venni.

2.
A Képviselő-testület kijelenti, hogy az önkormányzat rendelkezik olyan betéttel vagy egyéb számlaköveteléssel, ami kifejezetten egy adott adósságelemhez kapcsolódik, vagy annak fedezetére, teljesítésének biztosításául szolgál.

3.
A Képviselő-testület kinyilvánítja, hogy a Polgári Törvénykönyvről szóló 1959. évi IV. törvény 332. §-a szerinti megállapodást kíván kötni a Magyar Állammal és a finanszírozó hitelintézetekkel az önkormányzatot terhelő, az adósságátvállalással érintett adósságállománya átvállalásáról (konszolidáció).

4.
A Képviselő-testület az adósságátvállalással összefüggésben felhatalmazza Németh Balázs polgármestert, hogy:

a)
megtegye a költségvetési törvény 72 – 75. §-ai szerinti nyilatkozatokat és intézkedéseket;

b)
a Központi Elszámolóház és Értéktár (Budapest) Zrt. (KELER) által kialakított/ kialakításra kerülő, az 5000 fő feletti önkormányzatokra irányadó „Eljárási rend” alapján az Önkormányzat által kibocsátott kötvénysorozat(ok) vonatkozásában végrehajtandó részleges törléshez a szükséges nyilatkozatokat megtegye, illetve kapcsolódó dokumentumokat aláírja és megállapodásokat megkösse;

c)
a költségvetési törvény 74. § (6) bekezdése szerinti megállapodásokat kösse meg;

d)
a kötvénytulajdonos pénzintézettel az Önkormányzat által kibocsátott kötvénysorozat(ok) vonatkozásában végrehajtandó részleges törléshez kapcsolódó megállapodásokat megkösse;

e)
részleges törlés esetén a szükséges módosításokat az Információs Összeállításban és az Okiratban megtegye.

5.
A Képviselő-testület felhatalmazza a kötvénytulajdonos pénzintézetet, azaz a Raiffeisen Bank Zrt.-t, hogy az Önkormányzatra vonatkozó, banktitoknak minősülő adatokat a konszolidáció végrehajtása érdekében a Magyar Államkincstár (MÁK) részére átadja és azokat a MÁK kezelje. 

6.
A Képviselő-testület hozzájárul ahhoz, hogy az Önkormányzatnak a Magyar Állam által átvállalt adósságállománya tekintetében a kötvénytulajdonos pénzintézet, azaz a Raiffeisen Bank Zrt. a teljesítést az Önkormányzat helyett a Magyar Államtól elfogadja.

7.
A Képviselő-testület nyilatkozik arról, hogy Bácsalmás Önkormányzata nem áll a helyi önkormányzatok adósságrendezési eljárásáról szóló 1996. évi XXV törvény szerinti adósságrendezési eljárás alatt.

8.
A Képviselő-testület utasítja a polgármestert, hogy az adósságátvállalással kapcsolatos intézkedéseiről a soron következő ülésén tájékoztassa a testületet.

Határidő:
azonnal és 

a)
a részleges törléshez kapcsolódó megállapodások aláírására: legkésőbb 2013. június 28.
b)
a kötvényekhez kapcsolódó dokumentumokban a konszolidációt követően a kötvényekben bekövetkező változások átvezetésére: legkésőbb 2013. szeptember 30.
Felelős: Németh Balázs polgármester

Operatív felelős: Hortyiné Lapostyán Katalin mb. gazdasági osztályvezető
A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető
- levélben:
1. Magyar Államkincstár Bács-Kiskun Megyei Igazgatósága

Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd a nyilvános ülést 14 óra 10 perckor berekeszti.
K. m. f.


Németh Balázs
Patocskai Ibolya


polgármester
jegyző


dr. Bakó Mária Lujza
Farkas Zoltán


képviselők, jegyzőkönyv-hitelesítők

A képviselő-testület a 2013. június 13-i zárt ülésén a következő határozatot hozta meg:

182/2013. (VI. 13.) Bácsalmás v. öh.

Bácsalmási Egészségügyi Szolgáltató Kft. 

társasági szerződésének módosítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmási Egészségügyi Szolgáltató Kft. társasági szerződésének módosítását jelen határozat melléklete szerint jóváhagyja.

2.
A Képviselő-testület felhatalmazza Németh Balázs polgármestert a társasági szerződés módosításának aláírására.

3.
A Képviselő-testület felkéri Gáll Zoltánnét, a BESZ Kft. ügyvezetőjét, hogy a kft. társasági szerződésének módosítását terjessze be a cégbíróságnak, és a cégbírósági bejegyzésről a képviselő-testületet tájékoztassa. 

Határidő:
1. és 2. pontnál: azonnal 


3. pontnál: azonnal, ill. a bejegyzést követő soron következő 

képviselő-testületi ülés

Felelős: Németh Balázs polgármester 

Operatív felelős: Gáll Zoltánné, a BESZ Kft. ügyvezetője 

A határozatról értesül:

- kivonattal:
1. Németh Balázs polgármester 



2. Patocskai Ibolya jegyző



3. Hortyiné Lapostyán Katalin gazdasági osztályvezető



4. Farkas Zoltánné szociális, eü. és családvédelmi osztályvezető



5. BESZ Kft. (Bácsalmás, Hősök tere 14.)

Melléklet a 182/2013. (VI. 13.) Bácsalmás v. öh. számú határozathoz

